BIBLIYOTÈK ANLÈ ENTÈWNÈT a Lawatchtower\nBIBLIYOTÈK ANLÈ ENTÈWNÈT\nPiblikasyon an kréyòl Gwadloup (2015-2022)\nNou kontan zò vin asi sit-lasa !\nZouti-lasa fèt pou fè rèchèch adan piblikasyon a Témwen a Jéova ki disponib an plizyè lang.\nPou téléchawjé on piblikasyon, ay asi jw.org.\nMèwkrèdi 29 jen\nLèwvwè on pawòl pa ni pon valè é kè i pa annakò èvè sa ki sen, ba-y do a-w (1 Tim. 6:20).\nAn tan a Timoté, ni sèwten krétyen ki té ka kolaboré èvè Bondyé men ki pa té ka ba sa pon enpòwtans. Pawmi yo té ni Démas, Fijèl, Èwmojèn, Iméné, Alèksann é Filèt (1 Tim. 1:19, 20 ; 2 Tim. 1:15 ; 2:16-18 ; 4:10). Tout sé boug-lasa dwèt té byen enmé Jéova odépa, men onlè, yo pa té ka ba lavérité pon valè ankò. Jéova ban-nou bon enpé trézò. Ki mannèv Satan ka pòté pou nou pa ba sé trézò-lasa pon valè ankò ? An-nou palé dè sèwten métòd i ka itilizé. I ka sèvi èvè fim, èvè émisyon, oben èvè sèwten biten ki ni asi Entèwnèt pou mèt enpé vyé lidé an tèt an nou é pou fè-nou fè enpé biten ki pa bon. Konsa, piti-a-piti, nou ké lagé lavérité. I ka fè fanmi an nou fè présyon asi nou oben i ka fè moun pèwsékité-nou pou fè-nou pè, èvè lidé nou ké arété préché. É i vé fè-nou kouté sa sé apòsta-la ka di pou fè-nou lagé lavérité. Si nou pa’a fè atansyon, nou pé rivé a lagé lavérité piti-a-piti (1 Tim. 6:21). w20.09 27 § 6-8.\nAn-nou ègzaminé Lézékriti chakjou 2022\nJédi 30 jen\nJéova ké tann favè-la an ka mandé-y la ; Jéova ké aksèpté priyè an mwen (Sòm 6:9).\nÈs on zanmi a-w oben on moun an fanmi a-w fè-w on biten ki fè-w mal ? Si sé ka a-w, ègzanp a Absalon, gason a wa David pé itil pou-w (2 Sam. 15:5-14, 31 ; 18:6-14). Avan ou li istwa-lasa, priyé Jéova é di-y tousa ou ka rèsanti akòz dè sa yo fè-w la (Sòm 6:6-8). Aprésa, mété-w an plas a David é éséyé imajiné tousa i dwèt rèsanti lè tout sé malè-lasa rivé-y. I té enmé Absalon é i té ka fè Aitofèl konfyans. Men yo toulédé, ba-y on koud pwagna an do. Yo fè tchè a-y sengné é yo jous éséyé tchouyé-y. Lè sa rivé David, i té’é pé di kè i pa’a fè ponmoun konfyans ankò, pas yotout yo èvè Absalon. Si sèl biten i té ka sonjé sé té sové vi a-y, i té’é pé chapé kò a-y tousèl a-y oben i té’é pé lésé sitiyasyon-lasa mèt moral a-y a zéro. Olyé dè sa, i mandé Jéova édé-y. Anplis, i mandé zanmi a-y édé-y é i pa pèd tan pou i té fè sa i té désidé. I kontinyé fè Jéova konfyans é i kontinyé fè zanmi a-y konfyans osi. w21.03 15 § 7-8 ; 17 § 10-11.\nVandrèdi 1é juiyé\nYo ban-mwen tout pouvwa an syèl-la é asi latè (Mat. 28:18).\nFò-nou vin bon bon zanmi èvè Jézi, si nou vé kè Jéova réponn a priyè an nou. Kifè, lè nou ka fin priyè an nou é kè nou ka di « an non a Jézi », a pa on biten pou nou pran alaléjè. Fò-nou byen konprann kijan Jéova ka itilizé Jézi pou réponn a priyè an nou. Mi sa Jézi di apòt a-y : « Tousa zò ké mandé an non an mwen, an ké fè-y » (Jan 14:13). Menmsi sé Jéova ki ka kouté é ki ka réponn a priyè an nou, sé Jézi i bay pouvwa pou fè sa i désidé. Avan Jéova fè sa nou ka mandé-y an priyè an nou, i ka gadé pou vwè si nou ka mèt an pratik on konsèy Jézi té ban-nou. Konsèy-lasa sé : « Si zò ka padonné lézòt lè yo fè on érè, Pap’a zòt ki an syèl-la ké padonné-zòt osi. Men si zò pa’a padonné lézòt lè yo fè érè, Pap’a zòt pé’é padonné érè a zòt nonplis » (Mat. 6:14, 15). Alò, fò-nou janti èvè lézòt, menmjan Jéova é Jézi janti èvè nou. Sa enpòwtan toubònman ! w20.04 22 § 6.\nSa ou préféré\nRèg pou itilizé sit-la\nRèg asi sa ki konfidansyèl